open-index/open-wikipedia-markdown huggingface dataset:
Josef von Seilern-Aspang

**Kreivi** **Josef von Seilern-Aspang** (25. marraskuuta 1884 – 18. elokuuta 1939 Lukov, Määri) oli itävaltalainen lintutieteilijä.

Seilern-Aspang kävi koulua Wienin lähistöllä Kalksburgissa ja Kremsierissä ja opiskeli maataloutta Hohenheimin ja Münchenin akatemioissa. Jo pikkupoikana hän kiinnostui linnuista ja keräsi linnunpesiä ja -munia. Myöhemmin hän perehtyi neotrooppisen alueen linnustoon, ja yhdessä Münchenin museon kanssa hän organisoi ammattikeräilijöiden tutkimusretkikuntia eri puolille Etelä-Amerikkaa. Tulokset hän julkaisi monissa kirjoituksissa, usein yhdessä Carl Edward Hellmayrin kanssa.

Seilern-Aspang matkusteli laajalti. Hän teki kaksi maailmanympärimatkaa, kävi Korsikalla ja Huippuvuorilla ja lähetti keräilijöitä muun muassa Albaniaan, Mallorcalle ja Rodokselle. Hänen kuollessaan kokoelmat käsittivät 25&nbsp;000&nbsp;linnunnahkaa ja noin 42&nbsp;000&nbsp;munaa 3&nbsp;200&nbsp;lajista. Lisäksi hänellä oli galleria, jossa oli näytteillä lukuisia erinomaisesti täytettyjä lintuja pesineen ja poikasineen. Tämä museo oli avoinna kaikille, ja etenkin koululuokat vierailivat siellä ahkerasti. Puistossa laidunsi monen lajisia peuroja, ja siellä oli aviaarioita, joissa oli jalostettuja ja vierasperäisiä fasaaneja koulutetun henkilökunnan vartioimana.

Seilern-Aspang nimesi yhdessä Hellmayrin kanssa punatöyhtömuuran (*Percnostola lophotes*) ja omalla nimellään perunsepän (*Eubucco tucinkae*).

## Lähteet
*Muistokirjoitus 

### Viitteet
Ethel Lilian Voynich

**Ethel Lilian Voynich**, omaa sukua **Boole** (11. toukokuuta 1864 Cork, Irlanti – 28. heinäkuuta 1960 New York, Yhdysvallat) oli englantilainen kirjailija ja muusikko.

Ethel Voynichin isä oli englantilainen matemaatikko George Boole. Vuonna 1885 hän valmistui Berliinin konservatoriosta. Ystävyys venäläisen kirjailijan Sergei Stepnjak-Kravtšinskin kanssa sai hänet kiinnostumaan Venäjästä. Vuosina 1887–1889 hän työskenteli Venäjällä opettajana. Palattuaan Englantiin Boole osallistui venäläisten vallankumouksellisten emigranttien toimintaan. Vuonna 1892 hän meni naimisiin Siperiasta paenneen puolalaisen vallankumouksellisen Wilfrid Voynichin kanssa. Vuodesta 1920 hän asui New Yorkissa.

Voynich aloitti kirjallisen toimintansa venäläisen kaunokirjallisuuden kääntäjänä. Hänen oma pääteoksensa on Italian 1830–1840-lukujen vapaustaistelusta kertova romaani ”Paarma” (*The Gadfly*, 1897). Voimakkaan uskonnonvastaisen kirjan päähenkilö Paarma on kardinaalin poika, joka uhraa elämänsä vallankumouksellisten ihanteiden puolesta. Romaani oli valtavan suosittu Venäjällä ja Neuvostoliitossa, jossa se 1960-luvun alkuun mennessä oli julkaistu yli sata kertaa 22 kielellä, yhteensä yli kolmen miljoonan kappaleen painoksena. Kirjan pohjalta on tehty lukuisia näytelmiä, elokuvia ja oopperoita. Voinychin muita teoksia ovat romaanit *Jack Raymond* (1901), *Olive Latham* (1904), *An Interrupted Friendship* (”Keskeytynyt ystävyys”, 1910) ja *Put Off Thy Shoes* (”Riisu kenkäsi”, 1945).

## Suomennettu teos
* *Paarma: romaani*. Venäjän kielestä suom. Urho Ruhanen. Petroskoi: Karjalan ASNT:n valtion kustannusliike, 1959.

## Lähteet
Emmanuel Chedal

**Emmanuel Chedal** (s. 15. tammikuuta 1983 Moutiers, Ranska) on ranskalainen entinen mäkihyppääjä. Hän asuu Brides-Les-Bains'ssa ja edustaa SC Courchevel -seuraa.

Chedal kilpaili arvokilpailuissa ensimmäisen kerran Lahden MM-kisoissa 2001. Hän sijoittui 18:nneksi lentomäen MM-kilpailuissa Planicassa 2004 ja Liberecin MM-kisojen 2009 suurmäessä. Vancouverin olympialaisissa 2010 hän oli suurmäessä kolmastoista ja saman talven lentomäen MM-kisoissa Planicassa neljästoista.

Maailmancupissa Chedal sijoittui ensimmäisen kerran kymmenen parhaan joukkoon oltuaan kahdeksas Willingenissä kaudella 2003–2004. Ensimmäisen palkintosijansa hän sai oltuaan kolmas Lillehammerissa joulukuussa 2009. Maailmancupin kokonaispisteissä hän oli parhaimmillaan viidestoista kaudella 2009–2010.

Chedal ilmoitti tammikuussa 2013 lopettavansa uransa.

## Lähteet
Alexandre Rockwell

**Alexandre Rockwell** (s. 1957 Boston, Massachusetts) on yhdysvaltalainen elokuvaohjaaja, tuottaja ja käsikirjoittaja.

## Yksityiselämä
Rockwell on venäläisen animaattorin ja *pinscreen*-animaation keksijän Alexandre Alexeieffin pojanpoika. Vuodesta 1986 vuoteen 1996 hän oli naimisissa näyttelijä Jennifer Bealsin kanssa. 8. helmikuuta 2003 lähtien hän on ollut naimisissa näyttelijä Karyn Parsonsin kanssa.

Rockwell opettaa ohjaamista New Yorkin yliopiston Graduate Film Schoolissa.

## Filmografia

* *[[Hero (A Strange World of Misfits)]]* (1983)
* *[[Sons (vuoden 1989 elokuva)|Sons]]* (1989)
* *[[In the Soup]]* (1992)
* *[[Somebody to Love (elokuva)|Somebody to Love]]* (1994)
* *[[Neljä huonetta]]* (*Four Rooms*, 1995)
* *[[Louis & Frank]]* (1998)
* *[[13 Moons]]* (2002)
Kóstas Chalkiás

**Konstantínos ”Kóstas” Chalkiás** (; s. 30. toukokuuta 1974 Lárisa, Kreikka) on kreikkalainen jalkapallomaalivahti. Hän edustaa Kreikan Superliigassa pelaavaa PAOKia sekä Kreikan jalkapallomaajoukkuetta.

## Ura
Kaudella 1994–1995 Chalkiás pääsi jo Kreikan Superliigan Panathinaikosin kokoonpanoon, mutta ei pelannut otteluakaan. Myös seuraavalla vuodella hän ei päässyt pelaamaan. Kaudella 1996–1997 Chalkiás siirtyi Kreikan kolmanneksi korkeimmalle sarjatasolle Apollon Smyrni -seuraan, jossa hän pelasi 29 ottelua. Hän jatkoi seurassa vielä kaksi kautta.

Kaudella 1999–2000 Chalkiás palasi Panathinaikosiin ja tällä kertaa pelasi kuusi ottelua. Hän jatkoi seurassa vielä yhden kauden, jonka jälkeen hän siirtyi toiseen pääsarjaseuraan Iraklis Thessaloniki hakemaan lisää vastuuta. Chalkiaksen peliaika kasvoi kahdella seuraavalla kaudella 25 ottelun mittaiseksi. Kaudeksi 2003–2004 palasi taas Panathinaikosiin ja pelasi 10 ottelua pääsarjassa. Kauden kohokohdat olivat Kreikan Superliigan voitto ja Kreikan cupin. Seuraavalla kaudella hän pelasi 11 ottelua. 

28. tammikuuta 2005 Chalkiás teki sopimuksen Valioliigaseura Portsmouthin kanssa. Hän debytoi seurassa FA Cupissa Southamptonia vastaan tammikuun lopussa. Hän päästi monia helppoja maaleja ja joutui lopulta Jamie Ashdownin korvaamaksi maaliskuussa. Hän jätti seuran vain kuuden ottelun jälkeen ja hän jäi syvästi Portsmouth-kannattajien mieleen.

Chalkiás siirtyi seuraavaksi Espanjan toiseksi korkeimmalle sarjatasolle Segunda Divisióniin Real Murcian joukkueeseen. Hän pelasi liigassa kuitenkin vain kaksi ottelua. Tämän jälkeen Chalkiás palasi Kreikan Superliigaan, tällä kertaa Arikseen vuonna 2006. Hän jätti seuran kahden vuoden päästä ja siirtyi PAOK-seuraan. Hän pelaa seuran ykkösmaalivahtina.

## Maajoukkueura
Chalkiás edustaa myös Kreikan jalkapallomaajoukkuetta. Hän debytoi maajoukkueessa vuonna 2002 ja oli toiminut pitkään aikaan Antonios Nikopolidisin varamaalivahtina. Hän oli Kreikan joukkueessa vuoden 2004 EM-kilpailuissa, josta maa voitti yllätysmestaruuden ensimmäisistä kertaa historiassa. Chalkiás ei kuitenkaan pelannut yhdessäkään turnauksen ottelussa.

Hän oli mukana Kreikan joukkueessa vuoden 2005 Maanosaliittojen cupissa sekä vuoden 2006 MM-karsinnoissa, jossa hän ei pelannut otteluakaan. Vuoden 2008 EM-karsinnoissa Chalkiás sai enemmän vastuuta pelaamalla kuudessa ottelussa. Itse turnauksessa hän ei pelannut otteluakaan. Ykkösvahti Nikopolidisin lopettettua EM-kisojen jälkeen Chalkiaksesta tuli maajoukkueen uusi ykkösvahti ja hän pelasi lähes kaikki ottelut vuoden 2010 MM-kisojen karsinnoissa.

## Saavutukset

* Kreikan pääsarjamestaruus: 2004
* Kreikan cup: 2004
* Euroopan-mestaruus: 2004

## Lähteet

## Aiheesta muualla
* Goal.comin profiili
Richard Wagner (kirjailija)

**Richard Wagner** (10. huhtikuuta 1952 Lovrin, Romania – 14. maaliskuuta 2023 Berliini, Saksa) oli romaniansaksalainen kirjailija, joka sittemmin asui Saksassa. 

Opiskeltuaan saksan ja romanian kieliä ja kirjallisuutta Timișoarassa Wagner työskenteli saksanopettajana ja toimittajana. Hän julkaisi saksaksi runoja ja proosaa. 

Wagner kuului *[[Aktionsgruppe Banat]]* -kirjailijapiiriin, johon kuuluivat myös Gerhard Ortinau, Rolf Bossert, William Totok, Johann Lippet ja Ernest Wichner ja jonka lähipiirissä olivat myös Herta Müller ja Horst Samson.

Wagner joutui vuonna 1987 työ- ja julkaisukieltoon ja lähti silloisen puolisonsa Herta Müllerin (he erosivat 1989) kanssa Romaniasta. Hän asui siitä lähtien Berliinissä. Häneltä on julkaistu novelleja ja romaaneja, ja lisäksi hän kirjoitti esseitä ja kritiikkiä.

Wagner oli osallisena myös Die Achse des Guten -nimisessä keskusteluverkostossa.

## Lähteet

## Aiheesta muualla
* Berliinin Freie Universitätin kirjaston  linkkikokoelma
Painonnosto kesäolympialaisissa 1972

**Vuoden 1972 kesäolympialaisissa** kilpailtiin **[[painonnosto]]ssa** yhdeksässä eri painoluokassa. Vain miehet kilpailivat. Nostomuotoina olivat punnerrus, tempaus ja työntö, joista punnerrus kuului viimeistä kertaa olympiaohjelmaan. Mitalit jaettiin kolmen nostomuodon yhteistuloksen perusteella. Kolmessa painoluokassa parannettiin yhteistuloksen maailmanennätystä ja yhdessä maailmanennätystä sivuttiin.

## Mitalistit
### Miehet

## Mitalitaulukko

## Lähteet

*
They Didn't Believe Me

”**They Didn't Believe Me**” on Jerome Kernin säveltämä ja Herbert Reynoldsin sanoittama laulu vuoden 1914 musikaalista *The Girl from Utah*. Se oli yksi viidestä kappaleesta, jotka lisättiin näytelmään sen Broadway-debyyttiä varten Knickerbocker Theaterissa 14. elokuuta 1914. Näytelmä oli lähtöisin Isosta-Britanniasta, mutta impressaario Charles Frohmanin mielestä siihen tarvittiin lisämateriaalia Yhdysvaltojen esityksiä varten.

Kern oli säveltänyt musiikkia jo vuodesta 1902, mutta ”They Didn't Believe Me” oli hänen ensimmäinen menestyskappaleensa. Kappaleesta tuli standardi, ja se esitettiin vuoden 1949 MGM-musikaalissa *Kesäyön suudelma*, jossa se laulettiin duettona Mario Lanzan ja Kathryn Graysonin välillä. Monet pop- ja jazzartistit artistit ovat levyttäneet kappaleen, mukaan lukien Frank Sinatra, Dinah Washington, Jeannette MacDonald, Charlie Parker, Stan Kenton, Bill Frisell, Harry Belafonte ja Marian McPartland.

Kappaleen erikoisuus on, että se käyttää arkikieltä rakkauslaulussa. Tähän asti suurin osa rakkauslauluista oli luottanut liioittelevaan ja koristeelliseen kielenkäyttöön romanttisia tunteita kuvatessaan. Siitä syystä jotkut pitävät kappaletta modernin rakkauslaulun edelläkävijänä.

Kappale julkaistiin ensimmäisen maailmansodan puhkeamisen aikaan, ja siitä tuli yksi monista sotilaiden rintamalla mukailemista lauluista. Kappaleesta muotoutui ironinen kertomus "helposta" elämästä juoksuhaudoissa. Tämän version nimeksi tuli ”We'll Never Tell Them” ja se nähdään Richard Attenborough'n vuoden 1969 elokuvan *Oi! Mikä ihana sota* lopulla.

## Lähteet

## Aiheesta muualla

* Kappaleen sanat Wikiaineistossa
* Kuvaus JazzStandards.comissa
Víctor López Seoane

**Víctor López Seoane y Pardo-Montenegro** (28. syyskuuta 1832 Ferrol – 14. heinäkuuta 1900 A Coruña) oli espanjalainen eläin- ja kasvitieteilijä.

Seoane opiskeli Santiago de Compostelassa ja valmistui filosofian kandidaatiksi 1851. Madridin Universidad Central de Madridissa hän opiskeli lääketiedettä ja valmistui Santiagossa 1859. Vuonna 1858 hän muutti Andaluciaan. 1862–1864 Seoane toimi professorina Instituto de La Coruñassa.

Seoane erikoistui hyönteisiin, lintuihin ja matelijoihin. Hän nimesi kaksi sammakkolajia ja linnuista punapyyn (*Alectoris rufa*) alalajin *hispanica*. Hänen kunniakseen on nimetty seoanenkyy (*Vipera seoanei*).

## Teoksia
* *Reseña de Historia Natural de Galicia* (1866)
* *Historia de Galicia* (1885)
* *Fauna Mastológica de Galicia* (1861–1863)
* *Aves Nuevas de Galicia* (1870)
* *Notas para la fauna gallega* (1877)
* *Examen crítico de las Perdices de Europa, particularmente de las de España y descripción de dos nuevas formas de Galicia* (1891)
* *Bosquejo histórico de la botánica española* (1897)

## Lähteet

* Los biólogos españoles  

### Viitteet
Uolevi Kahelin

**Pertti Uolevi Kahelin** (s. 17. kesäkuuta 1950 Kaarlela) on suomalainen painonnostaja.

Kahelin sijoittui Los Angelesin 1984 olympialaisissa alle 60 kilogramman sarjassa kahdeksanneksi. MM-kilpailuissa hän sijoittui yhteistuloksissa 13:nneksi vuonna 1981, 14:nneksi vuonna 1982 ja 11:nneksi vuonna 1983. EM-kilpailuissa hän oli yhteistuloksissa yhdeksäs vuonna 1981 sekä kahdeksas vuosina 1982, 1983 ja 1984. Hän voitti Pohjoismaiden mestaruuden vuosina 1977 ja 1978.

Seuratasolla Kahelin edusti Kokkolan Jymyä ja Vaasan Kiistoa. Hän voitti Suomen mestaruuden alle 60-kiloisissa vuosina 1974, 1975, 1977, 1978, 1979, 1982 ja 1983 sekä alle 67,5-kiloisissa vuonna 1984.

## Lähteet

*
Keijo Tahvanainen

**Keijo Antero Tahvanainen** (s. 28. helmikuuta 1959 Eno) on suomalainen painonnostaja.

Tahvanainen edusti Suomea kaksien olympialaisten painonnostokilpailuissa. Los Angelesissa 1984 hän jäi alle 82,5 kilogramman sarjassa ilman tulosta. Barcelonassa 1992 hän sijoittui alle 90 kilogramman sarjassa 15:nneksi. EM-kilpailuissa hän sijoittui yhteistuloksissa yhdeksänneksi vuonna 1984, kymmenenneksi vuonna 1985, 13:nneksi vuonna 1988, yhdeksänneksi vuonna 1992, 11:nneksi vuonna 1993 ja kymmenenneksi vuonna 1996.

Seuratasolla Tahvanainen edusti keravalaista Bodonosia. Hän voitti 12 Suomen mestaruutta vuosina 1983–1996.

Tahvanaisen uran parhaat tulokset olivat alle 90 kilon sarjassa tehdyt 155 kg tempauksessa, 196 kg työnnössä ja 350 kg yhteistuloksessa.

## Lähteet

*
Anna rakkaudelle tilaisuus

**Anna rakkaudelle tilaisuus** oli Suomen edustuskappale Eurovision laulukilpailussa 1978, joka järjestettiin Pariisissa. Kappaleen oli säveltänyt Reijo Karvonen, joka myös sanoitti kappaleen yhdessä esittäjä Seija Simolan kanssa. Kappale sijoittui kolmanneksi viimeiselle sijalle saaden vain kaksi pistettä Norjalta, joka itse jäi kilpailun viimeiseksi ja sai 0 pistettä.

## Lähteet

## Aiheesta muualla
*Kappaleen sanat
Viktor Sirkiä

**Viktor Sirkiä** (s. 20. maaliskuuta 1949 Omskin piirikunta, Neuvostoliitto) on entinen suomalainen painonnostaja.

Sirkiä sijoittui Moskovan 1980 olympialaisissa alle 110 kilogramman sarjassa yhdeksänneksi. EM-kilpailuissa hän sijoittui yhteistuloksissa seitsemänneksi vuonna 1974, kahdeksanneksi vuonna 1978, kymmenenneksi vuonna 1979 sekä yhdeksänneksi vuonna 1980. Hän voitti Pohjoismaiden mestaruuden vuosina 1974 ja 1978.

Seuratasolla Sirkiä edusti Idrottsklubben-32:ta, Heraklesta ja Helsingin Tarmoa. Hän voitti Suomen mestaruuden vuosina 1974, 1978 ja 1980.

Sirkiän uran parhaat tulokset olivat 155 kg tempauksessa, 210 kg työnnössä sekä 362,5 kg yhteistuloksessa.

## Lähteet

*
Henrik Ehrnrooth (esteratsastaja)

**Henrik Wilhelm Robert Ehrnrooth** (s. 1960) on entinen suomalainen esteratsastaja ja nykyinen ratsastusvalmentaja. Ehrnrooth voitti esteratsastuksen Suomen-mestaruuden vuonna 1991 ratsulla Bikker. Seuraavana vuonna ratsukko sijoittui mestaruuskilpailuissa toiseksi. Vuoden 1983 ja 1985 SM-kilpailuissa Ehrnrooth ratsasti kolmanneksi hevosella Otello ja vuonna 1986 toiseksi hevosella Arctia Dream. . Vuonna 1976 Ehrnrooth voitti juniorien SM-mestaruuden esteratsastuksessa Sunshine Venturella, Helsingissä Laakson Ratsastusstadionilla. 
Ehrnrooth on kilpaillut kansainvälisissä Grand Prix -luokissa. Nykyään Ehrnrooth valmentaa muun muassa Hämeen ratsastusalueen esteratsastusjoukkueita ja useita kansallisen tason ratsukoita. 

## Lähteet
Reijo Kiiskilä

**Reijo Eero Sakari Kiiskilä** (2. lokakuuta 1964 Sievi – 15. marraskuuta 2002 Sievi) oli suomalainen painonnostaja.

Kiiskilä sijoittui Soulin 1988 olympialaisissa alle 67,5 kilogramman sarjassa 11:nneksi. EM-kilpailuissa hän saavutti työnnössä pronssia vuonna 1988 sekä sijoittui yhteistuloksissa 12:nneksi vuonna 1987 ja neljänneksi vuonna 1988. Hän voitti Pohjoismaiden mestaruuden vuonna 1987.

Seuratasolla Kiiskilä edusti Sievin Sisua. Hän voitti Suomen mestaruuden alle 67,5-kiloisissa vuosina 1987, 1988, 1989, 1991 ja 1992, alle 75-kiloisissa vuonna 1990, alle 70-kiloisissa vuonna 1994 sekä alle 76-kiloisissa vuonna 1995.

Kiiskilän parhaat tulokset alle 67,5-kiloisissa olivat 135 kg tempauksessa, 165 kg työnnössä ja 297,5 kg yhteistuloksessa. Alle 75-kiloisissa hänen parhaat tuloksensa olivat 135 kg tempauksessa, 170 kg työnnössä ja 305 kg yhteistuloksessa. Kiiskilän valmentajana toimi Jaakko Kailajärvi.

## Lähteet
* 

### Viitteet
A Little Bit (Nina Åströmin kappale)

**A Little Bit** oli Nina Åströmin esittämä Suomen edustuskappale Eurovision laulukilpailussa 2000, joka järjestettiin Tukholmassa. Kappale valittiin Suomen edustuskappaleeksi asiantuntijaraadin ja puhelinäänestyksen perusteella. Tukholmassa kappale sijoittui 18. sijalle yhteensä 18 pisteellä.

## Suomen saamat pisteet
*: 5
*: 7
*: 4
*: 2

## Listasijoitus

## Lähteet
Tapakristitty

**Tapakristitty** on sellainen kristillisen  yhteisön jäsen, jonka katsotaan olevan yhteisön jäsen lähinnä tottumuksen tai yhteiskunnan perinteen takia. Esimerkiksi Suomessa yli puolet väestöstä kuuluu evankelisluterilaiseen kirkkoon ja on seurakunnan jäseniä, mutta ei juurikaan ota osaa seurakunnan tilaisuuksiin ja yhteisölliseen uskonnon harjoittamiseen. Kirkon jäsenyyden nähdään olevan tarpeellinen lähinnä perinteisten ristiäisten, häiden ja hautajaisten vuoksi.

## Katso myös
*Riisikristitty

## Lähteet
Pentti Halonen (näyttelijä)

**Pentti Tapio Halonen** (s. 11. joulukuuta 1962 Vaasa) on suomalainen näyttelijä ja käsikirjoittaja. Hän työskentelee Turun taideakatemiassa käsikirjoituksen lehtorina.

Halonen on tehnyt yhteistyötä muun muassa Leea Klemolan kanssa ja oli yksi Aurinkoteatterin perustajajäsenistä. Yhdessä Kaisa Pylkkäsen kanssa Halonen on käsikirjoittanut Yleisradion uutistoimituksen 1960–1970-luvuille sijoittuvan draamasarjan *[[Uutishuone]]*. Hän myös näytteli sarjassa. Halonen on toiminut draamakonsulttina suomalaisen peliyhtiön Remedy Entertainmentin videopeleissä *[[Max Payne 2: The Fall of Max Payne]]* ja *[[Alan Wake]]*.

## Lähteet
Samsung i8000

**Samsung i8000** eli **Omnia II** on korealaisen Samsung Electronicsin valmistama älypuhelin. Se julkistettiin 15. kesäkuuta 2009. Puhelimen käyttöjärjestelmä oli alkuun Windows Mobile 6.1, kunnes se päivitettiin versioon 6.5 sen julkaisun jälkeen 6. lokakuuta 2009. Samsung i8000:ssa eli Omnia II:ssa on AMOLED-tekniikalla toteutettu 3,7 tuuman resistiivinen kosketusnäyttö. Laitetta käytetään pääasiassa näytön avulla. Näytön resoluutio on 800 × 480 pikseliä ja se kykenee näyttämään 16 miljoonaa väriä. Käyttöjärjestelmä rajoittaa värien määrän kuitenkin 65 tuhanteen. Näyttöä voidaan käyttää vaaka- ja pystyasennossa.

Laitteessa on kaksi, kahdeksan tai 16 gigatavua tallennustilaa ja 256 megatavua keskusmuistia. Puhelimessa on muistikorttipaikka, joka tukee enimmillään 32 gigatavun microSD-kortteja. Prosessori on 800 megahertsin kellotaajuudella toimiva Samsung S3C6410.

Laitteen mukana toimitetaan muun muassa ohjelmat Route 66 -navigointi (kahden vuoden lisenssi), PDF-, Excel-, Word- ja PowerPoint-tiedostojen lukijat. Laitteella voi perusohjelmistollakin toistaa useita eri videomuotoja, kuten DivX, XviD, MP4, H.263, H.264 ja WMV.

## Lähteet
Savilahden koulu

**Savilahden yhtenäiskoulu** on Vähänkyrön kirkonkylässä Vaasassa sijaitseva yhtenäiskoulu. Koulussa on 348 oppilasta (2018).

Koulu aloitti toimintansa vuonna 1858 saman kylän Sallin talon yläkerrassa. Se on Pohjanmaan vanhin kansakoulu. Suurimpana vaikuttajana koulun perustamiselle oli Vähänkyrön silloinen kirkkoherra Jonas Anton Erlin. Koululle rakennettiin omat tilat Vähänkyrön kirkon viereen. 1990-luvulle paikkakunnalle rakennettiin uusi ala-aste, ja nykyisin vanha koulurakennus tunnetaan Savilahti-talona. Koulun nykyiset tilat remontoitiin ja laajennettiin vuonna 2013.

## Lähteet

## Aiheesta muualla
*Savilahden koulu Vähänkyrön kunnan sivuilla
*Vähäkyrö-seuran kotisivut
Välikausitakki (albumi)

**Välikausitakki** on vuonna 1978 julkaistu Välikausitakki-yhtyeen ainoaksi jäänyt albumi. Levy äänitettiin Microvoxin studiolla yhtyeen jo varsinaisesti lopetettua toimintansa. Sillä soitti muusikoita Juice Leskisen yhtyeestä, Tabula Rasasta ja Mummi Kutoo -yhtyeestä sekä vierailijana iskelmälaulaja Esko Rahkonen. Edesmenneen Coitus Intin urkuri Pena Penninkilampi laulaa yhden kappaleen.

Levyn kappaleista vastasivat pääosin Mikko Alatalo, Leskinen, Harri Rinne ja Veltto Virtanen. Poikkeuksina ovat Kari Peitsamon ”Danny, Go Home” ja Phil Spector -käännös ”Anne on kaunein” (alun perin ”Baby, I Love You”). Levyn CD-versio ilmestyi vuonna 2000. Lipposen Levy Ja Kasetti julkaisi albumista uuden vinyylipainoksen vuonna 2021. Se nousi Suomessa albumilistan 11:nneksi ja fyysisen albumilistan kolmanneksi.

Albumi sisälsi myös mainoksia: ”Iso-Hymy”, ”MustaCasio on ihan jees” ja ”Soundi”.

## Kappaleet
;A-puoli
#
#
#
#
#
#
#
#
#
#

;B-puoli
#
#
#
#
#
#
#
#

;CD-bonukset Soundi-levyltä SOUND 1/1977
#Veltto Virtanen ja Juice-yhtye – 
#Juice-Yhtye – 
#Kappa papanoita -trio feat. Akko (=Alatalo) - 
#Heikki Hämeenoja (=Alatalo) - 
#Taavetti Hämeenoja (=Alatalo) – 
#Juhani Hämeenoja (=Alatalo) – 
#Miika Hämeenoja (=Alatalo) – 

## Tekijät
* Välikausitakki: Mikko Alatalo, Juice Leskinen, Veltto Virtanen, Harri Rinne. Mukana myös:
* Tabula Rasa: Heikki Silvennoinen, Jarno Sinisalo, Tapio Suominen ja Jukka ”Juke” Aronen.
* Mummi Kutoo: Hannu Saha, Vesa Kaartinen, Heikki Saha, Jari Sikander ja Ossi Kohijoki.
* Lisäksi: Pentti Penninkilampi, Pekka Eriksson, Olli Haavisto, Seppo Sillanpää, Pekka Nurmikallio, Lasse Vehviläinen, Esko Rahkonen

## Lähteet
Georges Ronsse

**Georges Ronsse** (4. maaliskuuta 1906, Antwerpen &ndash; 4. heinäkuuta 1969 Berchem) oli belgialainen pyöräilijä. Ronsse  voitti maantiepyöräilyn maailmanmestaruuden vuosina 1928 ja 1929. Hän voitti myös Belgian mestaruuden cyclocrossissa vuosina 1925 ja 1929. 

Kansallisten mestaruuksien ja kahden maailmanmestaruuden lisäksi Ronsse voitti useita maantiepyöräilyn klassikoista, kuten Liège–Bastogne–Liègen vuonna 1925, Pariisi–Roubaix’n vuonna 1927 ja Bordeaux–Pariisi -kilpailun vuosina 1927, 1929 ja 1930. 

Vuoden Ranskan ympäriajossa 1932 Ronsse voitti kilpailun 4. etapin. 

Ronsse lopetti uransa vuonna 1938.
Fótos Kallías

**Fótos Kallías** (, s. 6. maaliskuuta 1984) on kyproslainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 455 syyskuussa 2009 ja nelinpelissä sijalle 646 helmikuussa 2006. Hän on voittanut kaksi ITF Futures -turnausta kaksinpelissä. Hän on edustanut Kyprosta Davis Cupissa 27 maaottelussa vuosina 2001–2010.

## Lähteet
Finnforest (albumi)

**Finnforest** on suomalaisen Finnforest-yhtyeen studio-albumi vuodelta 1975.

## Kappaleet
;A-puoli
#
#
#
#

;B-puoli
#
#
#
#

## Kokoonpano
* Pekka Tegelman – kitarat, basso kappaleessa "Kunnes"
* Jussi Tegelman – rummut
* Jukka Rissanen – urut, piano, sähköpiano, syntetisaattori
Elossa ja potkii!

**Elossa ja potkii! – The Elämäkerta** on Pelle Miljoonan omaelämäkerta. WSOY julkaisi sen 31. lokakuuta 2004.

Kirjassa käydään läpi Pelle Miljoonan (oik. Petri Tiilin) koko elämä ja ura vuodesta 1955 vuoteen 2004. Kirjoitustyylinä käytettiin Pellelle ominaista Stadin slangia.

## Lähteet
*
ABC World News

**ABC World News** (virallisesti **World News with Diane Sawyer**) on yhdysvaltalaisen ABC:n pääuutislähetys. Vuodesta 2009 alkaen pääuutisankkurina on toiminut Diane Sawyer. Hän seurasi tehtävässä Charles Gibsonia.

## Lähteet
Kyproksen Davis Cup -joukkue

**Kyproksen Davis Cup -joukkue** edustaa Kyprosta Davis Cupissa. Se toimii Kyproksen tennisliiton alaisuudessa. Kypros osallistui Davis Cupiin ensimmäisen kerran vuonna 1985. Kaiken kaikkiaan Kypros on pelannut 76 maaottelua, voittanut niistä 40 ja hävinnyt 36.

## Joukkueessa pelanneet

:*Päivitetty 13. maaliskuuta 2010*

## Lähteet
Kiti Müller

**Kiti Meerit Irmeli Müller** (o.s. Lounasmaa, s. 1954) on suomalainen neurologi ja tutkimusprofessori.

Terveyden edistämisen keskus on palkinnut vuonna 2004 Müllerin teoksen *Aivokutinaa* parhaana terveysaineistona..

Müllerin isä on fyysikko Olli Lounasmaa.

## Teokset
*Aivokutinaa, Työterveyslaitos, 2003  
*Involvement of the nervous system in the immunobiology of Myasthenia gravis, 1990  väitöskirja
*Liikennelääketiede, toim. Kari Karkola, Kiti Müller, Mikael Ojala, Duodecim, 2002 
*Tietoja Myasthenia gravis -sairaudesta ja sen hoidosta, toimituskunta Kiti Müller ym., Lääkintöhallitus, 1986. Sarja: 	Lääkintöhallituksen julkaisuja, ISSN 0358-7126; nro 79 
*Lounasmaa, O. V. Täällä ei näperrellä! : kylmäfyysikon kuumat paikat, toim. Kiti Müller. Suomen tiedeseura, 2008, Bidrag till kännedom av Finlands natur och folk, ISSN 0067-8481; 174 

## Lähteet
1000 Piazzia

**1000 Piazzia** on Marsin ja Jupiterin välisellä asteroidien päävyöhykkeellä Aurinkoa kiertävä pikkuplaneetta eli päävyöhykkeen asteroidi, jonka löysi Karl Wilhelm Reinmuth Heidelbergissä 12. elokuuta 1923. Pikkuplaneetta on nimetty Giuseppe Piazzin mukaan, joka löysi ensimmäisen asteroidin, kääpiöplaneetta Cereksen. Piazzian kiertoaika on 5,65 vuotta ja inklinaatio jopa 20,57°. Läpimitaltaan pikkuplaneetta on noin 48 kilometrinen, ja sen pyörähdysaika eli vuorokausi on 9,47 tuntia. Ennen nimeämistään asteroidi tunnettiin tunnuksella **1923 NZ**. 

## Katso myös
*1604 Tombaugh
*11714 Mikebrown

## Lähteet
Sateen jälkeen

**Sateen jälkeen** on popmuusikko Antti Matikaisen vuonna 2009 ilmestynyt toinen albumi.

Albumilta julkaistiin singlenä kappaleet "Sateen jälkeen" ,"Kirje" ja "Vanha mies".

## Kappaleet
# 
# 
# 
# 
# 
# 
# 
# 
# 
# 
# 
#
Captain Kangaroo

**Captain Kangaroo** ("Kapteeni kenguru") oli yhdysvaltalainen lastenohjelma, jota CBS esitti 1955&ndash;1984. Sarjan nimiroolia, Captain Kangaroota, näytteli Bob Keeshan, joka aikaisemmin oli esiintynyt NBC:n *[[The Howdy Doody Show|The Howdy Doody Show'ssa]]* Clarabell the Clownina. Monista muista lastenohjelmista poiketen Captain Kangaroota ei nauhoitettu studioyleisön edessä, eikä se sisältänyt lapsiesiintyjiä, sillä Keeshan pyrki saamaan mahdollisimman suoran kontaktin televisioyleisönsä kanssa. Keeshan myös valvoi ohjelmassa esitettyjä mainoksia, ja hän pyrki mainostamaan ainoastaan tuotteita, joita hän piti lapsen kehityksen kannalta myönteisinä. Ohjelma oli myös ensimmäisiä, joissa mainokset erotettiin muusta ohjelmasisällöstä. Sarjan uusintaversiota *The All New Captain Kangaroo* esitettiin vuosina 1997&ndash;2000. Tässä versiossa Captain Kangaroon roolissa näytteli John McDonough.

## Lähteet
Panorama

**Panorama** tarkoittaa seuraavia:

## Maantieteessä
* Panorama, kunta São Paulossa Brasiliassa
* Panorama Hills, Calgaryn kaupunginosa Kanadassa
* Panorama Mountain Resort, talviurheilukeskus Brittiläisessä Kolumbiassa Kanadassa
* Panórama, kaupunki Kreikassa
* Panorama Tower, tornitalo Espoon Leppävaarassa
* Panorama, laskettelurinne Itävallassa

### Yhdysvallat
* Panorama City, Los Angelesin kaupunginosa Kaliforniassa
* Panorama Hills, vuorijono Kaliforniassa
* Panorama Park, kaupunki Iowassa
* Panorama Village, kaupunki Texasissa
* Panorama, kartano Montrossissa Virginiassa

## Julkaisut
* *[[Panorama (gibraltarilainen sanomalehti)|Panorama]]*, gibraltarilainen sanomalehti
* *[[Diario Panorama|Panorama]]*, venezuelalainen sanomalehti
* *[[Panorama (aikakauslehti)|Panorama]]*, italialainen aikakauslehti

### Musiikissa
* *[[Panorama (6cyclemindin albumi)|Panorama]]*, 6cyclemindin albumi
* *[[Panorama (Braintaxin albumi)|Panorama]]*, Braintaxin albumi
* *[[Panorama (Cosmic Rough Ridersin albumi)|Panorama]]*, Cosmic Rough Ridersin albumi
* *[[Panorama (Suburban Triben albumi)|Panorama]]*, Suburban Triben albumi
* *[[Panorama (The Carsin albumi)|Panorama]]*, The Carsin albumi
* **, Jim Hallin albumi

## Televisio-ohjelmia
* *[[Panorama (brittiläinen televisio-ohjelma)|Panorama]]*, brittiläinen ajankohtaisohjelma
* *[[Panorama (kanadalainen televisio-ohjelma)|Panorama]]*, kanadalainen televisio-ohjelma
* *[[Panorama (puolalainen televisio-ohjelma)|Panorama]]*, puolalainen uutislähetys
* *[[Panorama (saksalainen televisio-ohjelma)|Panorama]]*, saksalainen uutisohjelma.

## Katso myös
* Panoraamakuva
Arthur ja Maltazard

**Arthur ja Maltazard** (*Arthur et la vengeance de Maltazard*) on Luc Bessonin animaatiotrilogian toinen osa.

Nuorten suosimassa Habbo -internetpalvelussa olleen mainoskampanjan yhteydessä pidetyn kisan voittaja, ”Joni1993”, pääsi äänittämään osan elokuvan sivurooleista.

## Juoni
Arthur on palannut kotiinsa Minimoiden maasta ensimmäisen elokuvan seikkailun jälkeen. Pian on taas aika palata Minimoiden maailmaan, sillä siellä valmistetaan juhlat Arthurin paluun kunniaksi. Mutta ennen tätä kaikkea Arthur saa hätäviestin, jonka mukaan paha Maltazard (ensimmäisen elokuvan vihollinen) on kaapannut Prinsessa Selenian. Minimoiden maassa Arthur saa tietää, ettei mitään kaappausta olekaan tapahtunut, ja koko sieppausvalhe onkin vain Maltazardin kostojuoni.

## Näyttelijät
* Freddie Highmore 
* Selena Gomez
* Snoop Dogg 
* Mia Farrow 
* Lou Reed 
* Jimmy Fallon 
* Ron Crawford
* Logan Miller
* Penny Balfour

## Äänirooleissa suomeksi

## Lähteet

## Aiheesta muualla
* Virallinen sivusto 
*
*
Lomaterapiaa

**Lomaterapiaa** (*Couples Retreat*) on Peter Billingsleyn ohjaama yhdysvaltalainen komediaelokuva, joka seuraa neljää Keskilännestä trooppisella saarella olevaan lomakohteeseen matkaavaa pariskuntaa. Yksi pareista on matkalla panostaakseen avioliittoonsa ja muut kolme lähtevät nauttimaan vesijettiajeluista, kylpyläelämästä ja auringosta. Pian käy kuitenkin ilmi, että lomakohteessa tarjottavaan pariterapiaan osallistuminen on pakollista. 

## Rooleissa

## Aiheesta muualla
* Couples Retreat Official Site 
** Couples Retreat Soundtrack Site 
* 
* Video Interview With Vaughn, Favreau, Bell and Reno  at AMCtv.com
* All soundtracks from the movie Couple Retreat, more than on the official CD
2020 Ukko

**2020 Ukko** on Yrjö Väisälän Turussa 18. maaliskuuta 1936 löytämä asteroidi, joka kiertää Aurinkoa asteroidien päävyöhykkeellä. Asteroidi on nimetty Ukko-ylijumalan mukaan. Ennen kuin asteroidi sai nimensä se tunnettiin tunnuksella **1936 FR**.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on . Eksentrisyys on , inklinaatio on , albedo on  ja magnitudi .

## Katso myös
* 8034 Akka
* Luettelo Yrjö Väisälän löytämistä asteroideista

## Lähteet
*Discovery Circumstances: Numbered Minor Planets (1)-(5000): Minor Planet Center 

### Viitteet
Borås HC

**Borås HC** on ruotsalainen jääkiekkoseura. Seuran kotikaupunki on Borås, ja se pelaa Ruotsin kolmanneksi korkeimmalla sarjatasolla, Hockeyettanissa.

## Joukkue kaudella 2025-2026

### Valmennus & Joukkueenjohto
* **Päävalmentaja:** Christer Nylund 
* **Apuvalmentaja:** Erik Svenningsson 
* **Apuvalmentaja:** Karl Wengdahl 
* **Maalivahtivalmentaja:** Martin Arnesson 
* **Toimitusjohtaja:** Christoffer Holst 
* **Apulaistoimitusjohtaja:** Mattias Hyttinen 

## Aiheesta muualla
*Borås HC:n kotisivut
Brooklyn Brewery

**Brooklyn Brewery** on yhdysvaltalainen panimo. Steve Hindy ja Tom Potter perustivat sen vuonna 1987 Brooklyniin, New Yorkiin. Panimo valmistaa noin 30 erilaista olutlaatua . Pääpaino on ale-, lager- sekä stout-oluissa. Suomeen panimon oluita tuo Sinebrychoff.

## Historia
Stephen Hindy oppi oluen panemisen jo työskennellessään uutistoimisto AP:lle Lähi-idässä. Vuonna 1987 Hindy ja hänen alakerran naapurinsa Tom Potter irtisanoutuivat töistään ja perustivat Brooklyn Breweryn. Panimon ensimmäinen tuote oli Brooklyn Lager. Brooklyn Lager on valittu Suomessa vuoden olueksi Helsinki Beer Festivalissa vuonna 2006 ja saman kilpailun parhaaksi alle 6% pohjahiivaolueksi se valittiin vuonna 2010 . Yrityksen logon ja pullojen etiketit suunnitteli Milton Glaser, jonka käsialaa on myös I Love NY -logo. Glaser sai vastineeksi pienen osuuden yrityksestä.

Ensimmäiset kahdeksan vuotta toiminnasta olut tuotettiin Uticassa ja kuljetettiin Brooklyniin. Vuonna 1996 Hindy ja Potter olivat valmiit investoimaan miljoonia rakentaakseen panimon Brooklynin Williamsburgiin. Alkuvaiheessa kuitenkin Brooklyn Lager sekä kaikki pullotetut tuotteet tuotettiin edelleen Uticassa, koska Williamsburgin tiloissa ei ollut riittävästi kapasiteettia.

Vuosien ajan Williamsburgissa oli liian kallista laajentaa, mutta vuoden 2009 lama ja kiinteistöjen hintojen lasku antoivat mahdollisuuden 6,5 miljoonan dollarin laajennukseen ja 15 lisätyöntekijän palkkaamiseen silloisten 35 työntekijän lisäksi.

Vuodesta 1994 asti Brooklyn Breweryn panimomestarina on toiminut Garret Oliver, joka on tunnettu olutasiantuntija ja -arvostelija. Hän on kirjoittanut mm. kirjan *The Brewmaster's Table* ja toiminut 11 vuotta *Great American Beer Festivalin* tuomarina..

Brooklyn Brewery tekee myös yhteistyötä suomalaisen Sinebrychoffin panimon kanssa. Sinebrychoffin panimomestari Tapio Kangas-Heiska ja Brooklyn Breweryn panimomestari Garret Oliver kehittivät yhdessä Sinebrychoff Brooklyn Two Tree Porter -oluen vuonna 2013 .

## Oluet
* Brooklyn Lager
* Brooklyn Brown Ale
* East India Pale Ale
* Brooklyn Pilsner
* Brooklyn Pennant Ale
* Brooklyn Blast!
* Brooklyn Special Effects 
* Brooklyn Bel Air Sour
Kausituotteet
* Black Chocolate Stout
* Brooklyn Winter Ale
* Monster Ale
* Brooklyn Dry Irish Stout
* Brooklyn Summer Ale
* Brooklyn Oktoberfest
* Post Road Pumpkin

## Lähteet

## Aiheesta muualla
* Viralliset kotisivut 
* Garrett Oliverin kotisivut
Sateenkaarilipun alla

**Sateenkaarilipun alla** on Love Records -levymerkillä julkaistu kokoelma vuodelta 1973. Levyn teemana on edistysmielinen osuustoiminta.

## Kappaleet

**A-puoli**
# Osuustoimintamarssi - Vasara-Ryhmä - Ylioppilasteatteri (san. Uuno Kailas, säv. Sulho Ranta, sov. Tapio Lipponen)
# E-osuuskauppaliikkeen periaateohjelma - Sinikka Sokka - Vasara-Ryhmä - Ylioppilasteatteri (säv. M. A. Numminen, sov. Jani Uhlenius)
# Yhteisvoima kätten - E-Studiokuoro (san. Lauri Pohjanpää, säv. Yrjö Kilpinen, sov. Jani Uhlenius)
# Laulu omista tuotteistamme - Kauko Leinonen (san. Lyyli Takki, säv. Tapio Lipponen)
# Käy tiemme mustan pilven alta - Vasara-Ryhmä - Ylioppilasteatteri (säv. Erkki Melartin, sov. Jani Uhlenius)
# Osuuskassan ikioma laulu - Kauko Leinonen (san. Lyyli Takki, säv. trad.)
# Sateenkaarilipun alla - Kauko Leinonen (san. Yrjö Kallinen, säv. R. Wolfstein)
**B-puoli**
# Pekka Puupää on Suomen sankari - M. A. Numminen (san. M. A. Numminen, säv. M. A. Numminen)
# Osuuskaupan säästökassa - Sakari Lehtinen (san. Lyyli Takki, säv. Jani Uhlenius)
# E e e liike - Rauli Somerjoki (san. Arvo Salo, säv. M. A. Numminen, sov. Tapio Lipponen)
# Laulu Elannosta - Iivari Kainulainen (san. I. H. Alkunen, säv. Iivari Kainulainen)
# Osuuskauppias - Sakari Lehtinen (san. Jukka Parkkinen, säv.  M. A. Numminen)
# Kuluttajain liike - Rauli Somerjoki (san. Arvo Salo, säv. M. A. Numminen, sov. Jani Uhlenius)
# E-liike ja T-liike - Tarleena Sammalkorpi (san. Arvo Salo, säv. M. A. Numminen, sov. Jani Uhlenius)

## Aiheesta muualla
Äänitearkiston teostiedot : E e e liike - E-liike ja T-liike - E-osuuskauppaliikkeen periaateohjelma - Kuluttajain liike - Käy tiemme mustan pilven alta - Laulu Elannosta -  Laulu omista tuotteistamme - Osuuskassan ikioma laulu - Osuuskaupan säästökassa -  Osuuskauppias - Osuustoimintamarssi (julkaisutiedoissa virheellisesti Osuutoimintamarssi) - Pekka puupää on Suomen sankari - Sateenkaarilipun alla - Yhteisvoima kätten
Arvo Alfred Lieto

**Arvo Alfred Lieto** (vuoteen 1905 *Lilius*; (1891 Helsinki - 1973) oli *[[Suomen Joutsen]]en* ensimmäinen kapteeni 23. marraskuuta 1931–11. maaliskuuta 1932. Hän joutui palaamaan kotimaahan eversti Väinö Valven käskystä tekemään selvitystä Färsaarilla tapahtuneesta onnettomuudesta. Lieto oli arvoltaan komentajakapteeni ja merikapteeni.

Liedon vanhemmat olivat Aron Alfred Lilius ja Amanda Bark.

## Lähteet
Martta Hannula

**Martta Elisabeth Hannula** (19. helmikuuta 1893 – 14. heinäkuuta 1972) oli suomalainen näyttelijä. Hannula oli lähtöisin Helsingistä ja naimisissa Arvo Alfred Liedon kanssa 1918–1937. Hän näytteli muun muassa Erkki Karun elokuvissa *[[Nuori luotsi]]* (1928) ja *[[Tukkipojan morsian]]* (1931).
Myst

**Myst** on Cyan Worldsin kehittämä seikkailupeli, joka on julkaistu Macintoshille vuonna  ja myöhemmin useille muille alustoille.
Pelin ovat suunnitelleet ja toteuttaneet veljekset Robyn ja Rand Miller, jotka aloittivat pelin kehittämisen vuonna 1991. Pelin julkaisi ja sitä levitti Brøderbund. 

Myst vaati CD-ROM-aseman, jotka olivat tuolloin vasta yleistymässä. Peli oli myös ns. ''killer application'' joka lisäsi näiden asemien myyntiä.
Grafiikka on pääasiassa esirenderöityä 3D-grafiikkaa, tosin nykymittapuulla vaatimattomalla 640×480-tarkkuudella ja 256 värillä. Pääosa animaatioista on pieniä QuickTime-videopätkiä.

Peli koostuu näennäisesti aution Myst-saaren tutkimisesta ja lukuisista pulmista, puzzleista, sokkeloista ja ongelmista jotka on ratkaistava. Myst on periaatteessa seikkailupeli, mutta siinä ei ole esimerkiksi mahdollisuutta pitää hallussaan esineitä, keskustella toisten hahmojen kanssa tai vaaraa kuolla. Tästä huolimatta pelin ongelmat ovat niin haastavia, että harva tietokonepeleihin perehtymätön pelasi sitä läpi.

Myst oli myyntimääriltään menestynein tietokonepeli, kunnes The Sims ohitti sen 2002.

## Lähteet

## Aiheesta muualla

* Myst-sivusto 
* 
* 
* Myst  MYSTerium-sivustolla
Godoberit

**Godoberit** (godoberiksi *ribdidi*) ovat Venäjän Dagestanissa asuva, andilaista godoberin kieltä puhuva kansa. Väestönlaskennoissa heidät on yleensä luettu avaareiksi. Perinteinen uskonto on sunnalainen islam.

Godoberit asuvat Andijskoje Koisu -joen keskijuoksun vasemmalla rannalla Botlihin piirin Godoberin ja Zibirhalin kylissä. Vuoden 1926 väestönlaskennan mukaan heitä oli 1512 henkeä. Myöhemmin heidät luettiin avaareiksi. 1990-luvun alussa godobereja arvioitiin olevan noin 3&nbsp;000 henkeä. Venäjän vuoden 2002 väestönlaskennassa heitä rekisteröitiin kuitenkin vain 39 henkeä. Godoberin kielen puhujia laskettiin olevan 103 henkeä. Sivistyskielinään godoberit käyttävät avaaria ja venäjää.

1300-1400-luvuille saakka godoberit kuuluivat andilais-tseziläisten kansojen muodostamaan Didon liittokuntaan. 1400–1500-luvuilla nykyisen Botlihin piirin alueelle muodostui Tehnutsalin kyläkuntien liitto. Godoberit harjoittivat kristinuskoa ja perinteistä uskontoaan, jotka islam syrjäytti 1500-luvulla. 1500-luvun puolivälissä godoberit osallistuivat muiden vuoristolaisten kanssa Iranin ja Turkin vastaisiin taisteluihin. Vuonna 1813 alue liitettiin Venäjään. Kaukasian sodan aikana godoberit osallistuivat aktiivisesti Šamilin johtamaan Dagestanin ja Tšetšenian vapaustaisteluun. Vuonna 1944 Zibirhalin asukkaat siirrettiin entisen Tšetšeeni-Ingušian alueelle ja vuonna 1957 Hasavjurtin piirin Teretšnojen kylään.

Perinteisiä elinkeinoja ovat kyntöviljely ja karjanhoito. Huomattava merkitys oli myös puutarhanhoidolla ja viininviljelyllä. Lisäksi harjoitettiin metsästystä, mehiläistenhoitoa ja erilaisia käsityöammatteja. Kylät sijaitsevat vuorten rinteillä. Talot on rakennettu kivestä, puusta ja savitiilestä. Perinteinen vaatetus on samankaltainen kuin botliheilla. Naisten pukuun kuuluivat hopeakorut sekä hopearahojen koristamat päähineet ja liivit. Ruokavalio koostui maitotuotteista, lihasta, jauhoruoista ja kasviksista. Suosituin ruokalaji on lihan tai höysteiden kanssa syötävä hinkal.

Yhteiskuntajärjestyksen perustan muodostivat kylä- ja sukuyhteisöt. Ydinperheen sukulaissuhteilla oli tärkeä merkitys. Avioliittoja solmittiin vapaasti eri yhteisöjen ja naapurikansojen välillä. Läheisimmät suhteet godobereillä oli botliheihin ja andeihin.

Godoberien perinteisissä uskomuksissa ja hautajaistavoissa on säilynyt islamia edeltäviä aineksia. Kansanperinteen lajeista suosituimpia ovat sadut ja legendat. Taidekäsitöistä merkittävimpiä ovat puunleikkaus ja kivenveisto.

## Lähteet
Lotilanjärvi

**Lotilanjärvi** on järvi Pirkanmaalla Valkeakosken kaupungissa, sen keskustaajaman länsipuolella. Järvi on vesistöviranomaisten mukaan Vanajaveteen kuuluva lahti eikä se ole hallinnollisesti järvi . Sen aikaisempi nimi oli *Ruuhijärvi*.

## Maantietoa
Järvi on 2,0 kilometriä pitkä ja 1,4 kilometriä leveä. Sen pinta-ala on kartoista karkeasti mitattuna 1,3 neliökilometriä. Se on tasaisen muotoinen, mutta sillä on neljä selvästi erottuvaa pientä lahtea. Yksi jää Antinniemen asuinalueen eteläpuolelle, kaksi lahtea sijaitsee etelärannikolla, ja neljäs työntyy länsirannassa kapenevana lahtena Juusonarannan asuinalueen eteläpuolelle. Pohjoispuolella sijaitsevat myös Matinmäen, Vääräkoivun ja Roukkon asuinalueet. Järven etelä- ja itärantaa seuraa Lotilansalmen ylittävä rautatie, joka johtaa kaupungissa sijaitseville tehtaille. Järvessä on ainoastaan kaksi saarta, joista suurimman nimi on Kanisaari. Se sijaitsee järven keskellä. Järven eteläosassa on laaja vesialue, jossa on 6–9 metriä syvää. Siitä alkaa pohjois-koilliseen vievä syvännejakso, jossa on alle 12 metriä syvää. Syvimmissä kohdissa on 12,5 metriäsyvää.

Järven ympäri kulkee *Lotilan lenkki*, joka on seitsemän kilometrin pituinen opastettu kävelylenkki. Lotilanjärven ympäristö on suosittu virkistysalue. Lotilanjärven pohjoisrannalla on uimaranta ja luoteisrannalla sijaitsevat Hämeen ammattikorkeakoulun toimipiste ja Valkeakosken ammattiopisto. Lotilanjärvi on saanut nimensä sen luoteisrannalla sijaitsevan Lotilan kartanon mukaan.

Valkeakosken kalaveikot myy järvelle kalastuslupia.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Vanajaveden–Pyhäjärven alueeseen (35.2) Vanajaveden alaosan alueella (35.22), jonka Jumusen–Rauttunselän alueeseen (35.222) järvi kuuluu. Vesistöviranomaiset eivät luokittele Lotilanjärveä hallinnolliseksi järveksi, vaan sen katsotaan muodostavan Vanajaveden kapeasuisen lahden. Järveen laskee yksi laskuoja Korentioja, joka alkaa Korentijärvestä ja Vähästä Korentijärvestä. Ojan yläjuoksulla sijaitsee vielä Rutajärvi. Järven vedenpinnan korkeus on 79,4 metriä mpy, joka on sama kuin Vanajavedellä. Lotilanjärven vedenpinta seuraa Vanajaveden vedenpinnan korkeutta, vaikka sillä on Lotinansalmessa kartan mukaan pohjapato. Järven säännöstelyrajat ovat 78,00–79,80 metriä mpy. Lotilansalmi on samalla järven lasku-uoma, joka yhtyy koillisesta tulevaan Apianlahden läpivirtaukseen.

## Katso myös
* Lotila (täsmennyssivu)

## Lähteet
Niittystenjärvi

**Niittystenjärvi** on Pirkanmaalla Valkeakosken Metsäkansassa Mudin kylässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajaveden alaosan alueeseen. Niittystenjärvi on osa Vuolteen aluetta.

## Maantietoa
Järvi on 200 metriä pitkä, 100 metriä leveä ja sen pinta-ala on 1,0 hehtaaria. Se sijaitsee peltojen keskellä ja on Ylenjoen valuma-alueen pääuoman läpivirtausjärvi. Siihen laskee valtaoja koillisesta ja toinen idästä. Ojien valuma-alueisiin kuuluu peltoja, metsää ja soita. Järven laskuoja on Mudinoja, joka muuttuu Ylenjoeksi Ylenjärven jälkeen. Ylenjoki laskee Vanajaveden Liponselän alkupäähän. Mudinojaan yhtyy oikealta pohjoisesta virtaavan Kaukamaanojan valuma-alueen vedet. Järven rantaviivan pituus on 450 metriä. Se on luhtamaata ja pensaikkoa. Järven pohjoispuolella on kaksi kiinteistöä, jotka hyödyntävät järveä omiin tarpeisiinsa. Järvi on muuten autio.

## Historiaa
Vuoden 1959 peruskartassa näkyy järven itäpuolella pehkunnostopaikka. Pohjoispuolella oli tuolloin vain yksi kiinteistö ja peltomaa ulottui aivan järven rantaan. Vuoden 1976 kartassa järvelle on ilmaantunut toinenkin kiinteistö. Sen rantaan on kaivettu lampi, joka on yhteydessä järveen. Pohjoispuolelta on lopetettu yhden peltopalstan viljely ja järven ympäristön suojavyöhykettä on laajennettu vuoden 1981 kartassa.

## Lähteet
4123 Tarsila

**4123 Tarsila** (aikaisemmin **1986 QP1**) on Aurinkoa asteroidien päävyöhykkeellä kiertävä asteroidi, jonka löysi H. Debehogne Euroopan eteläisessä observatoriossa 27. elokuuta 1986. Taiteilija Tarsila do Amaralin mukaan nimetyn asteroidin kiertoaika on 4,77 vuotta.

## Lähteet
*Numbered minor planets 

### Viitteet
Ylenjärvi

**Ylenjärvi**  on Pirkanmaalla Valkeakosken Alikylässä Metsäkansan itäpuolella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajaveden alaosan alueeseen. Ylenjärvi on osa Vuolteen aluetta.

## Maantietoa
Järvi on 200 metriä pitkä, 150 metriä leveä ja sen pinta-ala on 1,7 hehtaaria. Se sijaitsee Alikylän peltoaukean keskellä ja siihen laskee neljä pelto-ojaa. Huomattavimmat ojat tuovat etelästä Mamsellinkorven kuivatusojien ja pohjoisesta Mudinojan vesiä. Mudioja on Metsäkansassa olevan Niittystenjärven laskuoja. Ylenjärven laskuoja Ylenjoki lähtee järven länsirannasta ja laskee 1,2 kilometrin jälkeen Vanajaveteen Liponselän alkupäähän. Oja alittaa matkallaan valtatien 3. Järven rantaviivan pituus on 500 metriä ja se on kosteeta ruohikkoa. Lampi on autio eikä sinne johda tietä. Lähin rakennus sijaitsee lännessä metsän reunassa.

## Historiaa
Vuoden 1959 peruskartassa Alikylän nimi kirjoitettiin ”Ylenjoki”, Ylenjoen nimi kirjoitettiin ”Ylöjoki”  ja Ylenjärven nimi kirjoitettiin ”Ylöjärvi”. Vaikka vuoden 1976 kartassa nimet ovat vaihtuneet nykyisiksi, on järven koko pienentynyt siinä välissä. On selvää, että järven rantaviiva on lyhentynyt, mutta vedenpinta ei sitä ole. Kysymyksessä on järven umpeenkasvu, mikä johtuu todennäköisesti rehevöitymisestä.

## Lähteet
Viuhanjärvi

**Viuhanjärvi**  on Pirkanmaalla Valkeakosken Viuhan kylässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajaveden alaosan alueeseen. Viuhanjärvi on osa Jumusen–Rauttunselän aluetta.

## Maantietoa
Järvi on 300 metriä pitkä, 100 metriä leveä ja sen pinta-ala on 1,9 hehtaaria. Se sijaitsee peltoaukean notkelmassa siihen laskee vai yksi pelto-oja. Järven laskuoja lähteen järven koillispäästä ja yhtyy jo 100 metrin päästä Vallonojaan, joka laskee Vallonjärveen. Järven rantaviivan pituus on 650 metriä ja se on täysin autio. Rannat ovat pensaikkoista suomaata. Järvelle pääseen yhdystietä 13941 myöten.

## Historiaa
Vuoden 1956 peruskartassa järven ympäröivällä suolla nostettiin ilmeisesti pehkua, mutta sen jälkeen järvellä ei ole ollut toimintaa.

## Lähteet
Suomen taideakatemia

**Suomen taideakatemia** () on vuonna 1922 perustettu laitos, jonka tehtävänä oli alun perin toimia yhdistyksen johtokuntana ja huolehtia Suomen Taideyhdistyksen tehtävistä.

## Historia
Suomen taideakatemian toimintaa jatkoi myöhemmin Suomen taideakatemian säätiö, jonka perustajina olivat Suomen valtio, Helsingin kaupunki ja Suomen Taideyhdistys. Säätiö rekisteröitiin 19. joulukuuta 1940. Se perustettiin ylläpitämään Suomen Taideakatemian koulua, Ateneumin taidemuseota ja Sinebrychoffin taidemuseota sekä lisäksi valistusosastoa vuodesta 1956 alkaen, jonka nimi oli näyttely- ja tiedotusosasto vuodesta 1973 alkaen. Osaston tehtäviä olivat muun muassa kiertonäyttelyiden järjestäminen ja myöhemmin kuvataiteen erityisaineistojen arkistointi ja tietopalvelu. Tiedotus- ja valistusosasto lakkautettiin Valtion taidemuseon perustamisen yhteydessä ja sen dokumenttiarkistot liitettiin osaksi perustettua Kuvataiteen keskusarkistoa vuonna 1990.

Taideakatemian toiminnassa keskeisenä on ollut apurahojen myöntämisen lisäksi vastata Venetsian biennaalissa suomalaisen taiteen näyttelyiden järjestämisestä, joka oli taideakatemian vastuulla ollut jo vuodesta 1956.

Näyttelytoiminnan päätyttyä vuoden 2011 lopussa, jatkaa Suomen taideakatemia muilla tavoin Suomen kuvataiteen tunnetuksi tekemistä.

Taideakatemian säätiön puheenjohtaja vuonna 2022 on mediatieteen professori Mauri Ylä-Kotola .

## Katso myös
*Suomen taideakatemian palkinto
*Suomen Taideakatemian koulu

## Lähteet
* Yrjö Karilas (toim.): Pikku Jättiläinen, Suomenmaa, Eri aloilla toimivia järjestöjä ja laitoksia, s. 558, 8. painos, WSOY 1958
* Suomen taideakatemian kotisivut 

### Viitteet

## Aiheesta muualla
* suomentaideakatemia.fi